Γιάννης Τακουρίδης

Ο **Γιάννης Τακουρίδης** (24 Μαΐου 1988, Θεσσαλονίκη) είναι Έλληνας διεθνής πετοσφαιριστής, ο οποίος κατά την περίοδο 2024-25 αγωνίζεται με τη φανέλα του Π.Α.Ο.Κ. στο Πρωτάθλημα Ελλάδας στη θέση του κεντρικού.

## Καριέρα
Ο Γιάννης Τακουρίδης ξεκίνησε την επαγγελματική του καριέρα με την ομάδα του Άρη, αγωνιζόμενος με την ομάδα της Θεσσαλονίκης στο πρωτάθλημα της Α2 εθνικής κατηγορίας την περίοδο 2005-06, κατά το οποίο ο Άρης κατέκτησε την άνοδο στην Α1. Συνέχισε στην ομάδα των "κίτρινων" για πέντε περιόδους, με μεγαλύτερη επιτυχία την 3η θέση στο πρωτάθλημα του 2009-10.

Τον Ιανουάριο του 2012 μεταγράφηκε στον Ηρακλή Θεσσαλονίκης, με τον οποίο κατέκτησε το νταμπλ της περιόδου 2011-12. Ακολούθησε η θητεία του στον Φοίνικα Σύρου, στον οποίο παρέμεινε για δύο χρόνια, και κατέκτησε το Ασημένιο Μετάλλιο του κυπέλλου Ελλάδας 2013, χάνοντας στον  τελικό από τον Ολυμπιακό Πειραιώς.
Την περίοδο 2014-15 αγωνίστηκε με την φανέλα του Ολυμπιακού Πειραιώς, κατακτώντας το Λιγκ Καπ Ελλάδας, και τον Οκτώβριο του 2015 μεταγράφηκε στην Παναχαϊκή, στην οποία παρέμεινε μέχρι τον Δεκέμβριο του 2015, οπότε μεταπήδησε στον Π.Α.Ο.Κ..

Στην ομάδα της Θεσσαλονίκης ο Τακουρίδης παρέμεινε πιστός «στρατιώτης» επί μία ολόκληρη δεκαετία, συνδέοντας το όνομά του με την εδραίωση του Π.Α.Ο.Κ. στις μεγάλες δυνάμεις της ελληνικής πετοσφαίρισης, κατακτώντας δύο πρωταθλήματα (2015-16, 2016-17) τέσσερα κύπελλα (2018, 2019, 2022, 2023) και ένα Σούπερ Καπ Ελλάδας (2023).

Ο Γιάννης Τακουρίδης έχει εκφράσει την επιθυμία να κλείσει την καριέρα του στον Δικέφαλο του Βορρά, καθιστάμενος μ' αυτόν τον τρόπο ένας από τους λίγους πλέον πετοσφαιριστές που ταύτισαν το όνομά τους με μια συγκεκριμένη ομάδα.

## Διεθνής καριέρα
Ο Γιάννης Τακουρίδης υπήρξε μέλος από το 2012 της Εθνική Ελλάδας Ανδρών, με την οποία το 2014 κατέκτησε το Ασημένιο Μετάλλιο στην ενιαία τότε Ευρωπαϊκή Λίγκα, το 2018 το Χάλκινο Μετάλλιο στους Μεσογειακούς Αγώνες της Ταραγόνας  και το 2019 το Ασημένιο Μετάλλιο στην Ασημένια Ευρωπαϊκή Λίγκα. Ενδιάμεσα αγωνίστηκε και στις υπόλοιπες διοργανώσεις που συμμετείχε η Ελλάδα, όπως σε προκριματικούς του Ευρωπαϊκού 2015, του Γουόρλντ Λιγκ 2017. και του Παγκοσμίου Πρωταθλήματος 2018 
Ο Γιάννης Τακουρίδης έως τον Ιούλιο του 2017 είχε αγωνιστεί σε 47 αγώνες με την Εθνική ομάδα πετοσφαίρισης της Ελλάδας.

## Διεθνείς Τίτλοι - Διακρίσεις
**[[Ευρωπαϊκή Λίγκα πετοσφαίρισης ανδρών|Ευρωπαϊκή Λίγκα]]
*  2014
**Μεσογειακοί Αγώνες
*  2018: Ταραγόνα, Ισπανία
**[[Ευρωπαϊκή Λίγκα πετοσφαίρισης ανδρών|Ασημένια Ευρωπαϊκή Λίγκα]]
*  2019

== Συλλογικοί Τίτλοι - Διακρίσεις ==
**3 Πρωταθλήματα Ελλάδας
* 2011-12 (Ηρακλής Θεσσαλονίκης)
* 2015-16, 2016-17 (Π.Α.Ο.Κ.)
** **2η θέση**: 2017-18, 2018-19, 2022-23 (Π.Α.Ο.Κ.)
** **3η θέση**: 2009-10 (Άρης Θεσσαλονίκης), 2019-20 (Π.Α.Ο.Κ.)

**5 [[Κύπελλο Ελλάδας πετοσφαίρισης ανδρών|Κύπελλα Ελλάδας]]
* [[Κύπελλο Ελλάδας πετοσφαίρισης ανδρών 2011-2012|2012]] ([[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]])
* [[Κύπελλο Ελλάδας πετοσφαίρισης ανδρών 2017-2018|2018]], [[Κύπελλο Ελλάδας πετοσφαίρισης ανδρών 2018-2019|2019]], [[Κύπελλο Ελλάδας πετοσφαίρισης ανδρών 2021-2022|2022]], [[Κύπελλο Ελλάδας πετοσφαίρισης ανδρών 2022-2023|2023]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])
** **2η θέση**: [[Κύπελλο Ελλάδας πετοσφαίρισης ανδρών 2012-2013|2013]] ([[Α.Ο. Φοίνικας Σύρου|Φοίνικας Σύρου]])

**1 Λιγκ Καπ Ελλάδας
* 2015 (Ολυμπιακός Πειραιώς)
** **2η θέση**: 2014 (Φοίνικας Σύρου), 2016, 2017, 2022, 2024, 2025 (Π.Α.Ο.Κ.)

**1 [[Σούπερ Καπ Ελλάδας πετοσφαίρισης Ανδρών|Σούπερ Καπ Ελλάδας]]
* 2023 ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])
** **2η θέση''': 2022 (Π.Α.Ο.Κ.)

## Ατομικές διακρίσεις
* Πρωτάθλημα Ελλάδας 2006-07: Πολυτιμότερος Παίκτης (MVP) 18ης αγωνιστικής 
* Πρωτάθλημα Ελλάδας 2011-12: Πολυτιμότερος Παίκτης (MVP) 8ης αγωνιστικής 
* Πρωτάθλημα Ελλάδας 2017-18: Πολυτιμότερος Παίκτης (MVP) ημιτελικής φάσης 
* Πρωτάθλημα Ελλάδας 2019-20: Πολυτιμότερος Παίκτης 4ης αγωνιστικής 

## Παραπομπές


## Εξωτερικοί σύνδεσμοι
* Γιάννης Τακουρίδης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Γιάννης Τακουρίδης: Παρουσίαση - Ομάδες - Αγώνες - Στατιστικά globalsportsarchive.com
* Γιάννης Τακουρίδης: Ατομικά στοιχεία - Ομάδες - Τίτλοι www.volleyleague.gr
* Γιάννης Τακουρίδης: Ατομικά στοιχεία - Ομάδες καριέρας greekvolley.eu
* Γιάννης Τακουρίδης: Ευρωπαϊκή παρουσία www-old.cev.eu
* Ειδήσεις για τον Γιάννη Τακουρίδη www.onsports.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Άρη
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Παναχαϊκής
Κατηγορία:Πετοσφαιριστές ΠΑΟΚ